《送张丹石游维扬》
明代·吴孺子

张公别我去，去去到扬州。
若见陆无从，新诗不用求。
僦居秋叶陆，莫近城南楼。
楼高思故乡，终日多离忧。
江北苦寒地，必须得重裘。
重裘若不暖，请君上酒楼。
酒楼东水关，有女似莫愁。
十指玉削成，好弹古箜篌。
三日醉不起，改作张丹丘。

作者简介：浙江兰溪人，一作金华人，字少君，号破瓢道人、嫩和尚、玄铁、元道人、赤松山道人。家本富有，中年妻死，弃其产，购法书名画，游江湖间。好《离骚》、《老》、《庄》，长于鉴别古物。工诗，善画鸡鹜水鸟。后居僧寺，隆庆末卒。